Τζεράρντ Μπάτλερ

Ο Τζέραρντ Τζέιμς Μπάτλερ (αγγλικά: Gerard James Butler, 13 Νοεμβρίου 1969) είναι Σκωτσέζος ηθοποιός και παραγωγός. Είναι περισσότερο γνωστός από τη συμμετοχή του στο μιούζικαλ Το Φάντασμα της Όπερας (Phantom of the Opera) και στην κινηματογραφική μεταφορά του κόμικ του Φρανκ Μίλερ, 300, όπου ερμήνευσε το ρόλο του βασιλιά Λεωνίδα.

 Βιογραφία 
Γεννήθηκε στις 13 Νοεμβρίου 1969 στο Πέισλι της Σκωτίας και είναι το τρίτο παιδί των Μάργκαρετ και Έντουαρντ Μπάτλερ. Εγκαταστάθηκαν οικογενειακώς στο Μόντρεαλ όταν εκείνος ήταν μόλις έξι μηνών αλλά έπειτα από έναν χρόνο, οι γονείς του χώρισαν κι εκείνος επέστρεψε με τη μητέρα και τα αδέλφια του στη Σκωτία.

Μετά το σχολείο, φοίτησε στη Νομική Σχολή του Πανεπιστημίου της Γλασκώβης ενώ ως έφηβος ξεκίνησε την ενασχόληση του με την υποκριτική, παρακολουθώντας το Scottish Youth Theatre. Δεν είχε καθόλου επαφές με τον πατέρα του μέχρι την ηλικία των 16, όπου  συναντήθηκαν και οι σχέσεις τους αποκαταστάθηκαν. Ο πατέρας του πέθανε το 1991, όταν εκείνος ήταν 22 ετών, γεγονός που τον σημάδεψε.

 Σταδιοδρομία 
Η καριέρα του ως ηθοποιoύ άρχισε όταν τον πλησίασε σε ένα καφέ στο Λονδίνο ο γνωστός ηθοποιός Στίβεν Μπέρκοφ (που αργότερα έπαιξε μαζί του στον Attila (2001)), ο οποίος του έδωσε έναν ρόλο στον Κοριολανό του Σάιξπηρ και έτσι σιγά σιγά ο Μπάτλερ αποφάσισε να εγκαταλείψει τη Νομική Σχολή για να γίνει ηθοποιός. Πρωταγωνίστησε στη θεατρική εκδοχή του Trainspotting.

Στον κινηματογράφο η πρώτη του εμφάνιση είναι στην ταινία Mrs. Brown (1997). Ενώ μάλιστα γυριζόταν το φιλμ στη Σκωτία και ο Τζέρυ απολάμβανε ένα πικνικ με τη μητέρα του δίπλα στον ποταμό Τάι, άκουσε ξαφνικά τις φωνές ενός μικρού αγοριού που κολυμπούσε με έναν φίλο του και κινδύνευε να πνιγεί. Εκείνος το έσωσε και γι' αυτό έλαβε και "Αριστείο Ανδρείας" από την Royal Humane Society.

Συνεχίζει την κινηματογραφική του καριέρα με την ταινία του Τζέιμς Μποντ, το Tomorrow Never Dies (1997), και την ταινία Tale of the Mummy (1998) σε σκηνοθεσία Ράσελ Μαλκάχι. Το 2000 γυρίζει τον Αττίλα, (Attila the Hun (2001)) για την τηλεόραση. Μετά ήρθε ο Γουές Κρέιβεν να του δώσει τον ομώνυμο ρόλο στο Dracula 2000. Μετά από αυτούς τους δύο ρόλους, το κοινό άρχισε να τον λατρεύει.

Ακολουθούν το Reign of Fire (2002) και δίπλα στην Αντζελίνα Τζολί πρωταγωνιστεί στο Lara Croft Tomb Raider ΙΙ: The Cradle of Life (2003) ως Τέρι Σέρινταν. Μετά έρχεται το Timeline (2003). Το 2004 η καριέρα του απογειώνεται. Πρωταγωνιστεί στο Φάντασμα της Όπερας του Άντριου Λόιντ Βέμπερ. Το DVD και το soundtrack της ταινίας γίνονται ανάρπαστα. Συνεχίζει με το τρυφερό Dear Frankie (2004), το The Game of Their Lives (2005) και το Beowulf & Grendel (2005).

Η ταινία ωστόσο που έμελλε να τον κάνει σούπερ σταρ για το 2007 ήταν οι 300 με ένα δημοφιλές για τους Έλληνες θέμα, τη μάχη των Θερμοπυλών και τη θυσία των 300 Σπαρτιατών - παλικαριών του Λεωνίδα. Εκεί πραγματικά έλαμψε και έγινε πια ευρέως γνωστός. Πάντως, το ίδιο έτος, έπαιξε και σε άλλες δύο ταινίες: P.S. I love you, όπου συμπρωταγωνιστεί με την Χίλαρι Σουάνκ και Butterfly on a wheel πλάι στον Πιρς Μπρόσναν.

Την επόμενη δεκαετία υποδύθηκε τον μυστικό πράκτορα Μάικ Μπάνινγκ στην ταινία Ο Όλυμπος Έπεσε (2013).

 Φιλμογραφία 
 Έτος   Τίτλος   Ρόλος  Σημειώσεις 1997  Mrs. Brown Άρτσι Μπράουν  1997  Το Αύριο Ποτέ δεν Πεθαίνει  Κύριος Ναυτικός  Σύντομη εμφάνιση 1998  Tale of the Mummy Μπρουκ  1999  Fast Food Τζέικο   One More Kiss Σαμ Αναγράφεται ως Τζέρι Μπάτλερ The Cherry Orchard Γιασά  2000  Dracula 2000 Δράκουλας  2001  Harrison's Flowers Κρις Κιούμακ   Jewel of the Sahara Κάπτεν Τσαρλς Μπέλαμι  Please! Πίτερ Αναγράφεται ως Τζέρι Μπάτλερ 2002  Shooters Τζάκι Τζούνιορ  Reign of Fire Κρίντι  2003  Lara Croft: Tomb Raider - The Cradle of Life Τέρι Σέρινταν   Timeline Αντρέ Μάρεκ  2004  The Phantom of the Opera Έρικ  Dear Frankie Άγνωστος  2005  The Game of Their Lives Φρανκ Μπόργκι  Beowulf & Grendel Μπέογουλφ   2006  Shadow Company Τζέιμς Άσκροφτ  φωνή Wrath of Gods Ο Ίδιος   300  Βασιλιάς Λεωνίδας   2007  Butterfly on a Wheel Νιλ Ράνταλ   P.S. I Love You Τζέρι Κένεντι   2008  Nim's Island Τζακ Ρούσο / Άλεξ Ρόβερ   2009  Tales of the Black Freighter Καπετάνιος  φωνή The Ugly Truth Μάικ Τσάντγουεϊ   Gamer Τζον Τίλμαν   2010  The Bounty Hunter Μαίλο Mποιντ   2013  The Movie 43 Ξωτικό 1 & 2  Tμήμα:Ευτυχισμένα Γενέθλια  Ο Όλυμπος Έπεσε Μαίκ Μπάνινγκ  επίσης παραγωγός 2014  Πώς να εκπαιδεύσετε το δράκο σας 2  Στοίκ  φωνή 300: Η άνοδος της Αυτοκρατορίας  Βασιλιάς Λεωνίδας  αρχειακό υλικό  2016  Το Λονδίνο Έπεσε Μαίκ Μπάνινγκ  επίσης παραγωγός Οι Θεοί της Αιγύπτου Σετ   2018  The Vanishing Τζείμς  επίσης παραγωγός 2019  Ο Φύλακας Άγγελος Έπεσε Μαίκ Μπάνινγκ  επίσης παραγωγός Πώς να εκπαιδεύσετε τον δράκο σας 3  Στοίκ  φωνή2020GreenlandΤζον Γκάρτιεπίσης παραγωγός 2021  Copshop Μπομπ Βίντινγκ  επίσης παραγωγός

 Παραπομπές 

 Εξωτερικοί σύνδεσμοι 

Κατηγορία:Σκωτσέζοι παραγωγοί ταινιών
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί θεάτρου